(1) Enne tegevuse alustamist on Maksu- ja Tolliameti piirkondlikus struktuuriüksuses kohustatud end registreerima:  [RT I 2005, 57, 451 - jõust. 18.11.2005]  1) juriidiline isik, keda ei kanta äriregistrisse, mittetulundusühingute ja sihtasutuste registrisse või usuliste ühenduste registrisse;  2) riigi-, valla- või linnaasutus, keda ei kanta  riigi- ja kohaliku omavalitsuse asutuste riiklikusse registrisse;  3) [Kehtetu - RT I 2008, 27, 177 - jõust. 01.01.2009]  4) välismaa juriidiline isik, juriidilise isiku staatust mitteomav isikuteühendus või varakogum, kes alustab Eestis majandustegevust püsiva tegevuskoha kaudu, mida ei ole filiaalina kantud äriregistrisse;  5) notar, vandetõlk ja kohtutäitur.  [RT I 2008, 60, 331 - jõust. 01.01.2009]